Rho

Dat Rho is de 17. Bookstaav vun’t greeksche Alphabet. Dat warrt as en kort „R“ utspraken. An den Anfang vun en Woort hebbt de olen Greken dat as „RH“ utspraken un wenn een ’n greekschen Text na de latiensche Schrift ümsett, denn is so en „RH“ an den Woortanfang ok to sehn, as to’n Bispeel in Rho, Rhodos oder Rhododendron.

Wohrschau: dat greeksche Rho un dat latiensche P süht liek ut, dor mutt een oppassen.

As greeksche Tall hett dat Rho den Weert 100.

Kategorie:Schriftteken